Нядаўна часопіс “Маладосць” (2011, № 10) надрукаваў новую аповесць Валерыя Гапеева – “Трафік для паэта”. Гэтая аповесць сталася своеасаблівым працягам трох папярэдніх твораў пісьменніка, якія ўвайшлі ў кнігу “Урокі першага кахання” (2010). Па вялікім рахунку, атрымалася ёмістая тэтралогія, кожная частка якой – абсалютна самастойная паводле сюжэтных перыпетый, праблематыкі і ключавога канфлікту, але ўсе аповесці аб’яднаны і часам, і прасторай, і колам персанажаў, большасць з якіх з’яўляюцца аднакласнікамі.